РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 број: 06–2/329-16

22. децембар 2016. године

Б е о г р а д

З А П И С Н И К

ДЕВЕТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 22. ДЕЦЕМБРА 2016. ГОДИНЕ

Седница је почела у 12.15 часова.

Седницом је председавала Катарина Ракић, председник Одбора.

Седници су присуствовали чланови Одбора: Драган Весовић, Јовица Јевтић, Драган Јовановић, Јасмина Каранац, Стефана Миладиновић, др Владимир Орлић, Огњен Пантовић, Снежана Б. Петровић, Далибор Радичевић и Ивана Стојиљковић.

Седници нису присуствовали чланови Одбора: Ненад Константиновић, Зоран Милекић, Јово Остојић, Соња Павловић, Новица Тончев и Горан Ћирић, нити њихови заменици.

На предлог председника Одбора, једногласно, усвојен је следећи

Д н е в н и р е д

1. Подношење амaндмана Одбора на Предлог закона о становању и одржавању зграда, који је поднела Влада (број 360-2958/16 од 22. новембра 2016. године).

Прва тачка дневног реда **– Подношење амaндмана Одбора на** Предлог закона о становању и одржавању зграда, **који је поднела Влада**

Одбор је, у складу са чланом 165. ст. 1. и 2. Пословника Народне скупштине, једногласно, поднео амандман на члан 41. Предлога закона о становању и одржавању зграда.

**А М А Н Д М А Н**

У члану 41. Предлога закона о становању и одржавању зграда, став 4. мења се и гласи:

„Власник посебног дела који је издао свој посебни део у закуп трећем лицу, а уговорио је да треће лице учествује у трошковима одржавања и управљања зградом, дужан је да у року од 30 дана од дана издавања посебног дела у закуп обавести управника зграде да ће закупац учествовати у трошковима одржавања и управљања зградом.“

**О б р а з л о ж е њ е**

Предложеним амандманом се врши усклађивање усвојених амандмана, који су на члан 41. Предлога закона заједно поднели народни посланици Бошко Обрадовић, Срђан Ного, Иван Костић, Миладин Шеварлић, Марија Јањушевић, Зоран Радојчић и Драган Весовић и амандмана на исти члан Предлога закона који су заједно поднели народни посланици: Марко Ђуришић, Мирослав Алексић, Горан Богдановић, Ненад Константиновић и Здравко Станковић, међусобно и са текстом Предлога закона.

За известиоца Одбора на седници Народне скупштине одређена је Катарина Ракић, председник Одбора.

На седници Одбора вођен је тонски запис.

Седница је закључена у 12.20 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић